
Parlamentul  României

Camera  Deputaţilor

Comisia pentru Industrii şi Servicii

Bucureşti 11.05.2016
                                                Nr. 4c-3/182/2016
AVIZ

asupra proiectului de Lege privind promovarea transportului ecologic

În conformitate cu prevederile art. 95 din Regulamentul Camerei Deputaţilor, republicat, Comisia pentru industrii şi servicii a fost sesizată spre avizare cu proiectul de Lege privind promovarea transportului ecologic, transmis cu adresa P.L.x. 195/2016 din data de 20 aprilie 2016, care va fi transmis Comisiei pentru transporturi și infrastructură şi Comisiei pentru mediu și echilibru ecologic, care sunt sesizate în fond.

Senatul, în şedinţa din data de 12 aprilie 2016, a adoptat propunerea legislativă.

Consiliul Legislativ, cu adresa nr. 42/15.01.2016, a avizat favorabil propunerea legislativă cu unele observaţii şi propuneri.

Guvernul, prin adresa nr. 547/24.03.2016, nu susține adoptarea propunerii legislative.
Propunerea legislativă are ca obiect de reglementare promovarea transportului ecologic, prin impunerea autorităților locale, regiilor autonome și societăților aflate în subordinea unităților administrativ-teritoriale să achiziționeze mijloace de transport în comun acționate electric într-o proporție de minimum 50% din necesarul achizitiilor viitoare, urmărindu-se, astfel cum rezultă din cuprinsul Expunerii de motive, reducerea poluării în aglomerările urbane, a consumului de benzină și motorină, cât și promovarea noilor tehnologii în transport.
Examinarea proiectului de Lege a avut loc în sedinţa comisiei din data de 10.05.2016.
În urma dezbaterilor, membrii comisiei au hotărât, cu unanimitate de voturi, avizarea negativă a proiectului de Lege deoarece:

1. Cheltuielile cu investițiile privind achiziționarea de autovehicule verzi nu cuprind și 

2. cheltuielile privind infrastructura necesară (material rulant, stații de încărcare);

3. Transportul local se asigură prin gestiune directă și gestiune delegată. În scopul gestiunii 

delegate activitatea de transport nu se realizează decât prin obținerea licențelor de traseu sau a autorizațiilor taxi, după caz. Deci achizițiile viitoare nu reprezintă un criteriu relevant în ”dirijarea” a 30% din investiții, ci numărul de vehicule utilizate efectiv care poate fi mai mic decât ”numărul de autovehicule achiziționate într-un an.”
4. Nu există posibilitatea verificării în trafic și nici la sediul firmei a respectării obligației de 
a utiliza în transport, în fiecare an, a parcului auto ”verde”.

5. Marea majoritate a transportatorilor dețin parcuri auto reduse numeric (un autovehicul 
pentru persoane fizice autorizate, întreprindere familială sau întreprindere individuală). Nu poate fi respectat procentul de 30% în cazul unei achiziții.
6. Marea majoritate a autorităților publice locale nu dețin decât parcuri auto reduse numeric 
și procentul de 20% nu poate fi respectat.

7. Mijloacele de transport deținute în totalitate sunt constituite din multitudinea  tipurilor de 

vehicule. Nu există nici o dovadă că toate tipurile care corespund cerințelor se regăsesc în comerț. Deci nu se poate respecta procentul de 30% din necesarul de achiziții viitoare.
În raport de obiectul şi conținutul său, proiectul de Lege face parte din categoria legilor ordinare.

În conformitate cu prevederile art. 75 alineatele (1) şi (3) din Constituţia României, republicată, camera decizională, pentru acest proiectului de Lege, este Camera Deputaţilor.

PREŞEDINTE

IULIAN IANCU
Consilier parlamentar Donea Cristina

